CRISTIAN MIHĂILESCU

CRISTIAN MIHĂILESCU

A debutat în 1968 în revista “AMFION” alături de Mihai Pânzaru-PIM și Sorin Postolache, fiind prezent cu caricaturi, de-a lungul a 50 de ani de presă, în aproape toate ziarele și revistele din România.

Inginer de profesie, a publicat în mod constant caricatură de situație în toate publicațiile de profil din România anilor 1970-1980, Urzica, Rebus, Flacăra sunt doar câteva nume consacrate. După 1990 și-a urmat talentul și dorința de analiză politică prin intermediul caricaturii politice, devenind astfel caricaturist – editorialist la Baricada, Românul, Expres – Magazin, Ziua, Curentul, Monitorul, Adevărul, Gândul ca o prezență constantă în presa post-revoluționară.

În toți acești ani de activitate a publicat peste 10.000 desene în presa românească și internațională și are o intensă participare la expoziții din Romania și din afara ei.

Începând din 2005, Cristian Mihăilescu a fost titularul rubricii “Gândul Rău”, din cotidianul Gândul unde i-au apărut peste 3500 de “gânduri rele” pâna în anul 2011 când ziarul a trecut online și a găzduit blogul personal al caricaturistului, intitulat “Gândul meu” și unde publica o caricatură zilnic.

Contents